CVRČAK I MRAV

CVRČAK: „Ja sam cvrčak veseli

volim puno svirati

pjevati i plesati

al ne volim raditi“

MRAV: „Ja sam mravić marljivi

jako volim raditi

ljeti skupljam plodove

zimi gladan nisam ja“

CVRČAK: „Kako li je hladno

nigdje nema hrane

ne mogu gladan svirati

ni pjevati ni plesati.

Mraviću marljivi

hoćeš li mi pomoći?

Ugrijat me promrzlog

nahraniti gladnog“

MRAV: „Što si ljeti radio,

da nemaš za zimu,

ni kućice ni hrane

kao druge životinje“

CVRČAK: „Pjevao sam i svirao

plesom zabavljao druge,

a ljeto je dan za danom

brzo otišlo, nestalo.“

MRAV (živahno): „Pjevao si, svirao

a sad lijepo pleši

tako ćeš se ugrijati

zima će ti brže proći“

CVRČAK: „Ali ne mogu gladan

nemam ni mrvu snage

ni za pjesmu veselu

ni za brzi ples

MRAV: „Dat ću ti hrane

Primijetio sam livade

od tvoje pjesme zelenije,

zrnje krupno, zlatnije.

A druge godine

kad mi pjesmom rad olakšaš

bit će hrane za oboje“

CVRČAK I MRAV: „Mi smo dobri prijatelji

zajedno ljeti brinemo za zimu

jedan skuplja hranu

dok mu drugi pjesmom pomaže“

Ljiljana Katić i 2. b